CELEX: 62015CN0060
Language: el
Date: 2015-02-11 00:00:00
Title: Υπόθεση C-60/15 P: Αναίρεση που άσκησε στις 11 Φεβρουαρίου 2015 η Saint-Gobain Glass Deutschland GmbH κατά της αποφάσεως που εξέδωσε το Γενικό Δικαστήριο (πέμπτο τμήμα) στις 11 Δεκεμβρίου 2014 στην υπόθεση T-476/12, Saint-Gobain Glass Deutschland GmbH κατά Ευρωπαϊκής Επιτροπής

27.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/35
            
         Αναίρεση που άσκησε στις 11 Φεβρουαρίου 2015 η Saint-Gobain Glass Deutschland GmbH κατά της αποφάσεως που εξέδωσε το Γενικό Δικαστήριο (πέμπτο τμήμα) στις 11 Δεκεμβρίου 2014 στην υπόθεση T-476/12, Saint-Gobain Glass Deutschland GmbH κατά Ευρωπαϊκής Επιτροπής
   (Υπόθεση C-60/15 P)
   (2015/C 138/48)
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Saint-Gobain Glass Deutschland GmbH (εκπρόσωποι: S. Altenschmidt και P.-A. Schütter, Rechtsanwälte)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο
   
               —
            
            
               να αναιρέσει την απόφαση του Γενικού Δικαστηρίου της 11ης Δεκεμβρίου 2014 στην υπόθεση T-476/12,
            
         
               —
            
            
               περαιτέρω, να κάνει δεκτό το αίτημα της προσφυγής που άσκησε πρωτοδίκως η αναιρεσείουσα περί ακυρώσεως της αποφάσεως της Επιτροπής της 17ης Ιανουαρίου 2013 (GestDem αριθ. 3273/2012).
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο δεν έλαβε υπόψη τις απαιτήσεις του κανονισμού (ΕΚ) 1367/2006 (1) σχετικά με τους λόγους απορρίψεως αιτήματος για ελεύθερη πρόσβαση σε περιβαλλοντικά στοιχεία. Συγκεκριμένα, δεν ερμήνευσε στενά το άρθρο 4, παράγραφος 3, και το άρθρο 4, παράγραφος 5, του κανονισμού (ΕΚ) 1049/2001 (2), σε αντίθεση με τις απαιτήσεις του άρθρου 6, παράγραφος 1, του κανονισμού (ΕΚ) 1367/2006. Επίσης, το Γενικό Δικαστήριο δεν έλαβε δεόντως υπόψη το προβληθέν από την αναιρεσείουσα δημόσιο συμφέρον για πρόσβαση σε περιβαλλοντικά στοιχεία. Επομένως, η αναιρεσιβαλλόμενη απόφαση δεν συνάδει επίσης με την εγκριθείσα από την Ένωση σύμβαση του Århus σχετικά με την πρόσβαση σε περιβαλλοντικές πληροφορίες.
   
      (1)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (EE L 264, σ. 13).
   
      (2)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (EE L 145, σ. 43).